《忆昔戏效韦郎》
明代·陈子升

故园尝竞海珠游，海气金银十二楼。霸主台边调叱拨，女郎花二出箜篌。

凤凰栖老邀琴挚，鸿鹄飞回对弈秋。此处寂寥空怅望，乾坤原是一沙鸥。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。